Næringarfræðingur hefur verið ráðinn að Heilbrigðisstofnun Vesturlands með aðsetur á Akranesi . Þetta er dr. Ólöf Helga Jónsdóttir sem síðastliðinn föstudag varði doktorsverkefni sitt við Háskóla Íslands . Ólöf Helga er ráðin í hlutastarf og gert ráð fyrir að hún veiti þjónustu á öllum starfseiningum HVE . Auk þess mun hún verða með stofumóttöku sem almenningur getur nýtt sér með tímapöntun í síma 432 1000 . „ Starf næringarfræðings á stofnuninni felst m.a. í næringarráðgjöf vegna sykursýki og offitu . Einnig er næringarráðgjöf veitt sjúklingum sem liggja inni á legudeildum til að tryggja að þeir fái næringarmeðferð við hæfi . Næringarfræðingur veitir ennfremur næringarráðgjöf þeim sem eru með annars konar næringartengd vandamál . Starf næringarfræðings felst einnig í að veita starfsmönnum HVE fræðslu varðandi næringartengd málefni til að auka vitund um mikilvægi næringar fyrir sjúklinga og aðra . Allir einstaklingar sem eru nýgreindir með sykursýki , eða þeir sem eru að byrja í eftirliti á sykursýkismóttöku , fá næringarráðgjöf hjá næringarfræðingi . Þá veitir næringarfræðingur ráðgjöf fyrir öll eldhús HVE , sérstaklega varðandi ráðleggingar um sérfæði fyrir inniliggjandi sjúklinga og skoðun á matseðlum , “ segir í tilkynningu frá HVE .